ΚΟΙΝΗ ΘΕΣΗ (ΕΚ) αριθ. 42/98 που καθορίστηκε από το Συμβούλιο στις 29 Ιουνίου 1998 για την έκδοση της οδηγίας 98/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για τη θέσπιση συστήματος αναγνώρισης των προσόντων σχετικά με τις επαγγελματικές δραστηριότητες που καλύπτονται από τις οδηγίες ελευθέρωσης, καθώς και μεταβατικών μέτρων και για τη συμπλήρωση του γενικού συστήματος αναγνώρισης των διπλωμάτων (98/C 262/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 49 και 57 παράγραφος 1, το άρθρο 57 παράγραφος 2 πρώτο και τρίτο εδάφιο και το άρθρο 66,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης (3),

Εκτιμώντας:

(1) ότι, δυνάμει της συνθήκης, οιαδήποτε διακριτική μεταχείριση λόγω ιθαγένειας στον τομέα της εγκατάστασης και της παροχής υπηρεσιών απαγορεύεται μετά το τέλος της μεταβατικής περιόδου 7 ότι, συνεπώς, ορισμένες διατάξεις οδηγιών που εφαρμόζονται στον τομέα αυτό έχουν καταστεί πλέον άνευ αντικειμένου για τους σκοπούς της εφαρμογής του κανόνα της εθνικής μεταχείρισης, εφόσον αυτός ο κανόνας καθιερώνεται από την ίδια τη συνθήκη και έχει άμεσο αποτέλεσμα 7

(2) ότι ενδείκνυται, ωστόσο, να διατηρηθούν ορισμένες διατάξεις των ανωτέρω οδηγιών, που διευκολύνουν την αποτελεσματική άσκηση του δικαιώματος εγκατάστασης και ελεύθερης παροχής υπηρεσιών, ιδιαίτερα όταν παρέχουν χρήσιμες διευκρινίσεις σχετικά με την υλοποίηση των υποχρεώσεων που απορρέουν από τη συνθήκη 7

(3) ότι, προκειμένου να διευκολυνθεί η ελευθερία εγκατάστασης και η ελεύθερη παροχή υπηρεσιών για μια σειρά δραστηριοτήτων, έχουν εκδοθεί οδηγίες που περιέχουν μεταβατικά μέτρα, εν αναμονή της αμοιβαίας αναγνώρισης των προσόντων 7 ότι οι ανωτέρω οδηγίες δέχονται την άσκηση της εν λόγω δραστηριότητας στο κράτος μέλος προέλευσης, για εύλογο και αρκετά πρόσφατο χρονικό διάστημα, ως επαρκή προϋπόθεση για την πρόσβαση στις εν λόγω δραστηριότητες στα κράτη μέλη όπου η πρόσβαση αυτή ρυθμίζεται νομοθετικά 7

(4) ότι θα πρέπει να επαναδιατυπωθούν οι βασικές διατάξεις των εν λόγω οδηγιών, σύμφωνα με τα συμπεράσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, όσον αφορά την αρχή της επικουρικότητας, την απλούστευση της κοινοτικής νομοθεσίας, και ειδικότερα την επανεξέταση εκ μέρους της Επιτροπής των σχετικά παλαιών οδηγιών στον τομέα των επαγγελματικών προσόντων 7 ότι θα πρέπει, συνεπώς, να καταργηθούν οι εν λόγω οδηγίες 7

(5) ότι η οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (4) και η οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (5), δεν εφαρμόζονται σε ορισμένες επαγγελματικές δραστηριότητες που καλύπτονται από τις οδηγίες που εφαρμόζονται στον τομέα αυτό (τμήμα 1 του παραρτήματος Α της παρούσας οδηγίας) 7 ότι, επομένως, θα πρέπει να προβλεφθεί μηχανισμός αναγνώρισης των προσόντων που θα εφαρμόζεται στις επαγγελματικές δραστηριότητες που δεν καλύπτονται από τις οδηγίες 89/48/ΕΟΚ και 92/51/ΕΟΚ 7 ότι οι αναφερόμενες στο τμήμα 2 του παραρτήματος Α της παρούσας οδηγίας επαγγελματικές δραστηριότητες εμπίπτουν, ως επί το πλείστον όσον αφορά την αναγνώριση διπλωμάτων, στο πεδίο εφαρμογής της οδηγίας 92/51/ΕΟΚ 7

(6) ότι έχει υποβληθεί στο Συμβούλιο πρόταση για την τροποποίηση των οδηγιών 89/48/ΕΟΚ και 92/51/ΕΟΚ όσον αφορά την απόδειξη της χρηματοοικονομικής επάρκειας και την απόδειξη της ασφάλισης κατά των χρηματοοικονομικών κινδύνων που ενδέχεται να απαιτήσει ένα κράτος μέλος υποδοχής από τον δικαιούχο 7 ότι το Συμβούλιο προτίθεται να εξετάσει την πρόταση αυτή σε μεταγενέστερο στάδιο 7

(7) ότι έχει υποβληθεί στο Συμβούλιο πρόταση για τη διευκόλυνση της ελεύθερης κυκλοφορίας των ειδικευμένων νοσοκόμων που δεν έχουν τα διπλώματα, πιστοποιητικά ή άλλους τίτλους που αναφέρονται στο άρθρο 3 της οδηγίας 77/452/ΕΟΚ (6) 7 ότι το Συμβούλιο προτίθεται να εξετάσει την πρόταση αυτή σε μεταγενέστερο στάδιο 7

(8) ότι θα πρέπει να προβλεφθεί η σύνταξη τακτικών εκθέσεων για την παρακολούθηση της εφαρμογής της παρούσας οδηγίας 7

(9) ότι η παρούσα οδηγία δεν θίγει την εφαρμογή του άρθρου 48 παράγραφος 4 και του άρθρου 55 της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

ΤΙΤΛΟΣ I Πεδίο εφαρμογής

Άρθρο 1

1. Τα κράτη μέλη λαμβάνουν τα μέτρα που ορίζονται στην παρούσα οδηγία σε ό,τι αφορά την εγκατάσταση στο έδαφός τους των φυσικών προσώπων και των επιχειρήσεων ή εταιρειών που αναφέρονται στον τίτλο I των γενικών προγραμμάτων για την κατάργηση των περιορισμών στην ελεύθερη παροχή υπηρεσιών (7) και στην ελευθερία εγκαταστάσεως (8), καθώς και σε ό,τι αφορά την παροχή υπηρεσιών από τα ανωτέρω πρόσωπα, επιχειρήσεις ή εταιρείες, (στη συνέχεια καλούνται «δικαιούχοι»), που επιθυμούν να ασκήσουν τις δραστηριότητες που παρατίθενται στο παράρτημα Α.

2. Η παρούσα οδηγία εφαρμόζεται στις δραστηριότητες που παρατίθενται στο παράρτημα Α, τις οποίες υπήκοοι κρατών μελών επιθυμούν να ασκήσουν σε ένα κράτος μέλος υποδοχής, είτε ως ελεύθεροι επαγγελματίες είτε ως μισθωτοί.

Άρθρο 2

Τα κράτη μέλη, στα οποία η πρόσβαση σε οιαδήποτε από τις δραστηριότητες που αναφέρονται στο παράρτημα Α και η άσκηση της δραστηριότητας αυτής επιτρέπεται μόνον υπό την προϋπόθεση της κατοχής ορισμένων προσόντων, μεριμνούν ώστε να παρέχονται στον δικαιούχο που υποβάλλει σχετική αίτηση, πριν εγκατασταθεί ή πριν αρχίσει να παρέχει υπηρεσίες, πληροφορίες σχετικά με τη νομοθεσία που διέπει το επάγγελμα που προτίθεται να ασκήσει.

ΤΙΤΛΟΣ II Αναγνώριση τυπικών προσόντων που χορηγούνται από άλλο κράτος μέλος

Άρθρο 3

1. Με την επιφύλαξη του άρθρου 4, ένα κράτος μέλος δεν μπορεί να απαγορεύσει σε υπήκοο κράτους μέλους, για λόγους ανεπάρκειας προσόντων, την πρόσβαση σε μια από τις δραστηριότητες που αναφέρονται στο τμήμα 1 του παραρτήματος Α ή την άσκηση της δραστηριότητας αυτής υπό τους ίδιους όρους με τους δικούς του υπηκόους, χωρίς να έχει προβεί προηγουμένως σε συγκριτική εξέταση μεταξύ, αφενός, των γνώσεων και ικανοτήτων που πιστοποιούνται από τα διπλώματα, τα πιστοποιητικά ή άλλους τίτλους που έχει αποκτήσει ο δικαιούχος με σκοπό να ασκήσει την ίδια δραστηριότητα σε άλλο κράτος μέλος της Κοινότητας, και, αφετέρου, των ικανοτήτων που απαιτούνται από τους εθνικούς κανόνες. Εάν από την εν λόγω συγκριτική εξέταση προκύψει ότι οι γνώσεις και οι ικανότητες οι οποίες πιστοποιούνται από δίπλωμα, πιστοποιητικό ή άλλο τίτλο που χορηγήθηκε από άλλο κράτος μέλος αντιστοιχούν στις γνώσεις και στις ικανότητες που απαιτούνται από τις εθνικές διατάξεις, το κράτος μέλος υποδοχής δεν μπορεί να αρνηθεί στον (στην) κάτοχό του το δικαίωμα να ασκεί την εν λόγω δραστηριότητα. Εάν, πάντως, η σύγκριση δείχνει ότι υπάρχει ουσιαστική διαφορά, το κράτος μέλος υποδοχής παρέχει στον δικαιούχο τη δυνατότητα να αποδείξει ότι έχει αποκτήσει τις γνώσεις και τις ικανότητες που ελλείπουν με τη μορφή πρακτικής άσκησης προσαρμογής ή δοκιμασίας επάρκειας, κατ' επιλογήν του κράτους μέλους υποδοχής, κατ' αναλογία προς τις οδηγίες 89/48/ΕΟΚ και 92/51/ΕΟΚ. Τα κράτη μέλη θα προσπαθούν να λαμβάνουν υπόψη την εναλλακτική δυνατότητα που προτιμά ο δικαιούχος.

2. Η διαδικασία εξέτασης μιας αίτησης αναγνώρισης κατά την έννοια της παραγράφου 1 πρέπει να ολοκληρώνεται το συντομότερο δυνατόν και η αρμόδια αρχή του κράτους μέλους υποδοχής πρέπει να αιτιολογεί την απόφασή της, η οποία λαμβάνεται το αργότερο τέσσερις μήνες μετά την υποβολή της αίτησης και του πλήρους φακέλου του ενδιαφερόμενου. Η ανωτέρω απόφαση ή η μη έκδοση απόφασης μπορεί να προσβληθεί με προσφυγή σύμφωνα με τους κανόνες εσωτερικού δικαίου.

ΤΙΤΛΟΣ III Αναγνώριση επαγγελματικών προσόντων βάσει της επαγγελματικής εμπειρίας που έχει αποκτηθεί σε άλλο κράτος μέλος

Άρθρο 4

Όταν σε ένα κράτος μέλος η πρόσβαση σε οιαδήποτε από τις δραστηριότητες που αναφέρονται στο παράρτημα Α ή η άσκησή της εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, το εν λόγω κράτος μέλος αναγνωρίζει ως επαρκή απόδειξη των ανωτέρω γνώσεων και ικανοτήτων την άσκηση της εν λόγω δραστηριότητας σε άλλο κράτος μέλος. Για τις δραστηριότητες που αναφέρονται στο τμήμα 1 του παραρτήματος Α, η άσκηση αυτή πρέπει να έχει πραγματοποιηθεί:

1. Στην περίπτωση των δραστηριοτήτων του καταλόγου I:

α) είτε επί έξι συναπτά έτη με την ιδιότητα του ελεύθερου επαγγελματία ή του διευθυντή επιχείρησης 7

β) είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει προηγουμένως λάβει τουλάχιστον τριετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις 7

γ) είτε επί τρία συναπτά έτη με την ιδιότητα του ελεύθερου επαγγελματία, εφόσον ο (η) δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί πέντε τουλάχιστον έτη 7

δ) είτε επί πέντε συναπτά έτη σε θέση με διευθυντικά καθήκοντα, από τα οποία τουλάχιστον τρία έτη σε θέση με τεχνικές αρμοδιότητες που συνεπάγεται την ευθύνη ενός η περισσοτέρων τμημάτων της επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον τριετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις.

Στις περιπτώσεις που αναφέρονται στα στοιχεία α) και γ), η εν λόγω δραστηριότητα δεν πρέπει να έχει παύσει για διάστημα μεγαλύτερο των δέκα ετών πριν από την ημερομηνία κατάθεσης της αίτησης που προβλέπεται στο άρθρο 8.

2. Στην περίπτωση των δραστηριοτήτων του καταλόγου II:

α) είτε επί έξι συναπτά έτη με την ιδιότητα του ελεύθερου επαγγελματία ή του διευθυντή επιχείρησης 7

β) - είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον τριετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις,

- είτε επί τέσσερα συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον διετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις 7

γ) είτε επί τρία συναπτά έτη με την ιδιότητα του ελεύθερου επαγγελματία ή που διευθυντή επιχείρησης, εφόσον ο δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί πέντε τουλάχιστον έτη 7

δ) - είτε επί πέντε συναπτά έτη με την ιδιότητα του μισθωτού, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον τριετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως της απαιτήσεις,

- είτε επί έξι συναπτά έτη με την ιδιότητα του μισθωτού, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον διετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις.

Στις περιπτώσεις που αναφέρονται στα στοιχεία α) και γ), η εν λόγω δραστηριότητα δεν πρέπει να έχει παύσει για διάστημα μεγαλύτερο των δέκα ετών πριν από την ημερομηνία κατάθεσης της αίτησης που προβλέπεται στο άρθρο 8.

3. Στην περίπτωση των δραστηριοτήτων του καταλόγου III:

α) είτε επί έξι συναπτά έτη με την ιδιότητα του ελεύθερου επαγγελματία ή του διευθυντή επιχείρησης 7

β) είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον τριετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις 7

γ) είτε επί τρία συναπτά έτη με την ιδιότητα του ελεύθερου επαγγελματία, εφόσον ο δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί πέντε τουλάχιστον έτη.

Στις περιπτώσεις που αναφέρονται στα στοιχεία α) και γ), η εν λόγω δραστηριότητα δεν πρέπει να έχει παύσει για διάστημα μεγαλύτερο των δέκα ετών από την ημερομηνία κατάθεσης της αίτησης που προβλέπεται στο άρθρο 8.

4. Στην περίπτωση των δραστηριοτήτων του καταλόγου IV:

α) είτε επί πέντε συναπτά έτη με την ιδιότητα του ελεύθερου επαγγελματία ή του διευθυντή επιχείρησης 7

β) είτε επί δύο συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον τριετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις 7

γ) είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον διετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις 7

δ) είτε επί δύο συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί τρία τουλάχιστον έτη 7

ε) είτε επί τρία συναπτά έτη με την ιδιότητα του μισθωτού, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως τουλάχιστον διετή κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις.

5. Στην περίπτωση των δραστηριοτήτων του καταλόγου V στοιχεία α) και β):

α) είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης, υπό τον όρο ότι η άσκηση της εν λόγω δραστηριότητας δεν έπαυσε για διάστημα μεγαλύτερο των δύο ετών από την ημερομηνία κατάθεσης της αίτησης που προβλέπεται στο άρθρο 8 7

β) είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης, υπό τον όρο ότι η άσκηση της εν λόγω δραστηριότητας δεν έπαυσε για διάστημα μεγαλύτερο των δύο ετών πριν από την ημερομηνία κατάθεσης της αίτησης που προβλέπεται στο άρθρο 8, εκτός εάν το κράτος μέλος υποδοχής επιτρέπει στους υπηκόους του να διακόπτουν την άσκηση της εν λόγω δραστηριότητας για μεγαλύτερο διάστημα.

6. Στην περίπτωση των δραστηριοτήτων του καταλόγου VI:

α) είτε επί τρία συναπτά έτη με την ιδιότητα του ελεύθερου επαγγελματία ή του διευθυντή επιχείρησης 7

β) είτε επί δύο συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο (η) δικαιούχος αποδείξει ότι για την εν λόγω δραστηριότητα έχει λάβει προηγουμένως κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις 7

γ) είτε επί δύο συναπτά έτη με την ιδιότητα του ελεύθερου επαγγελματία ή του διευθυντή επιχείρησης, εφόσον ο (η) δικαιούχος αποδείξει ότι έχει ασκήσει ως μισθωτός την εν λόγω δραστηριότητα επί τρία τουλάχιστον έτη 7

δ) είτε επί τρία συναπτά έτη με την ιδιότητα του μισθωτού, εφόσον ο δικαιούχος αποδείξει ότι για την εν λόγω δραστηριότητα έχει λάβει προηγουμένως κατάρτιση, η οποία βεβαιώνεται με πιστοποιητικό που αναγνωρίζεται σε εθνικό επίπεδο ή κρίνεται, από αρμόδιο επαγγελματικό ή εμπορικό φορέα, ότι ικανοποιεί πλήρως τις απαιτήσεις.

Στις περιπτώσεις που αναφέρονται στα στοιχεία α) και γ), η εν λόγω δραστηριότητα δεν πρέπει να έχει παύσει για διάστημα μεγαλύτερο των δέκα ετών πριν από την ημερομηνία κατάθεσης της αίτησης που προβλέπεται στο άρθρο 8.

Άρθρο 5

Όταν ο δικαιούχος διαθέτει εθνικώς αναγνωρισμένο πιστοποιητικό που αποκτήθηκε σε κράτος μέλος και με το οποίο βεβαιώνονται γνώσεις και ικανότητα όσον αφορά τη συγκεκριμένη δραστηριότητα που ισοδυναμούν, κατά περίπτωση, με δύο ή τρία χρόνια επαγγελματικής κατάρτισης τουλάχιστον, το πιστοποιητικό αυτό είναι δυνατό να αντιμετωπίζεται από το κράτος μέλος υποδοχής όπως και το πιστοποιητικό που βεβαιώνει τη διάρκεια της κατάρτισης η οποία απαιτείται από το άρθρο 4 παράγραφος 1 στοιχεία β) και δ), παράγραφος 2 στοιχεία β) και δ), παράγραφος 3 στοιχείο β) και παράγραφος 4 στοιχεία β), γ) και ε) ανωτέρω.

Άρθρο 6

Όταν η διάρκεια της κατάρτισης του δικαιούχου είναι μεταξύ δύο και τριών ετών, οι όροι του άρθρου 4 θα πληρούνται εάν η διάρκεια της επαγγελματικής εμπειρίας με την ιδιότητα του ελεύθερου επαγγελματία ή του διευθυντή όπως ορίζεται στο άρθρο 4 παράγραφος 1 στοιχεία β) και δ), παράγραφος 2 στοιχείο β) πρώτη περίπτωση, παράγραφος 3 στοιχείο β) και παράγραφος 4 στοιχείο β) ή με την ιδιότητα του μισθωτού όπως ορίζεται στο άρθρο 4 παράγραφος 2 στοιχείο δ) πρώτη περίπτωση, επεκτείνεται κατά την ίδια αναλογία για να καλύψει τη διαφορά της διάρκειας της κατάρτισης.

Άρθρο 7

Θεωρείται ότι ένα πρόσωπο έχει ασκήσει δραστηριότητα ως διευθυντής επιχείρησης κατά την έννοια του άρθρου 4, εφόσον το πρόσωπο αυτό έχει ασκήσει σε επιχείρηση του αντίστοιχου επαγγελματικού κλάδου:

α) είτε τα καθήκοντα διευθυντή επιχείρησης ή διευθυντή υποκαταστήματος μιας επιχείρησης 7

β) είτε τα καθήκοντα αναπληρωτή του επιχειρηματία ή του διευθυντή της επιχείρησης, εφόσον τα καθήκοντα αυτά συνεπάγονται ευθύνη ανάλογη με την ευθύνη του επιχειρηματία ή του διευθυντή της επιχείρησης 7

γ) είτε τα καθήκοντα διευθυντικού στελέχους επιφορτισμένου με εμπορικά ή/και τεχνικά θέματα και υπεύθυνου για ένα ή περισσότερα τμήματα της επιχείρησης.

Άρθρο 8

Η απόδειξη ότι πληρούνται οι όροι που αναφέρονται στο άρθρο 4, παρέχεται από βεβαίωση, όσον αφορά τη φύση και τη διάρκεια της δραστηριότητας, χορηγούμενη από την αρμόδια αρχή ή τον αρμόδιο φορέα του κράτους μέλους καταγωγής ή προέλευσης, την οποία ο δικαιούχος πρέπει να προσκομίσει για να στηρίξει την αίτηση για άσκηση της ή των εν λόγω δραστηριοτήτων στο κράτος μέλος υποδοχής.

ΤΙΤΛΟΣ IV Αναγνώριση άλλων επαγγελματικών προσόντων που έχουν αποκτηθεί σε άλλο κράτος μέλος

Άρθρο 9

1. Όταν ένα κράτος μέλος υποδοχής απαιτεί από τους υπηκόους του, που επιθυμούν να ασκήσουν οιαδήποτε από τις δραστηριότητες που αναφέρονται στο άρθρο 1 παράγραφος 2, να προσκομίσουν απόδειξη ήθους και απόδειξη ότι δεν βρίσκονται ούτε έχουν κηρυχθεί στο παρελθόν σε κατάσταση πτωχεύσεως, ή μία εκ των ανωτέρω αποδείξεων, δέχεται ως επαρκή απόδειξη, για τους υπηκόους των λοιπών κρατών μελών, την προσκόμιση αποσπάσματος ποινικού μητρώου ή, ελλείψει αυτού, ισοδύναμου εγγράφου που χορηγείται από την αρμόδια δικαστική ή διοικητική αρχή του κράτους μέλους καταγωγής ή προέλευσης του δικαιούχου, από το οποίο προκύπτει ότι πληρούνται οι απαιτήσεις αυτές.

2. Όταν ένα κράτος μέλος υποδοχής επιβάλλει στους υπηκόους του, που επιθυμούν να ασκήσουν οιαδήποτε από τις δραστηριότητες που αναφέρονται στο άρθρο 1 παράγραφος 2, ορισμένες προϋποθέσεις ήθους και απαιτεί να αποδείξουν ότι δεν βρίσκονται ούτε έχουν κηρυχθεί στο παρελθόν σε κατάσταση πτωχεύσεως ή ότι δεν τους έχουν επιβληθεί στο παρελθόν πειθαρχικές κυρώσεις επαγγελματικού ή διοικητικού χαρακτήρα (όπως ανάκληση του δικαιώματος άσκησης ορισμένων καθηκόντων, προσωρινή παύση ή διαγραφή), οι οποίες όμως δεν μπορούν να αποδειχθούν με το έγγραφο που αναφέρεται στην παράγραφο 1 του παρόντος άρθρου, δέχεται ως επαρκή απόδειξη, όσον αφορά τους υπηκόους άλλων κρατών μελών, βεβαίωση που εκδίδεται από αρμόδια δικαστική ή διοικητική αρχή της χώρας καταγωγής ή προέλευσης του δικαιούχου, στην οποία βεβαιώνεται ότι πληρούνται οι εν λόγω απαιτήσεις. Η βεβαίωση αυτή αναφέρεται στα συγκεκριμένα στοιχεία που λαμβάνονται υπόψη στο κράτος μέλος υποδοχής.

3. Όταν τα έγγραφα που αναφέρονται στις παραγράφους 1 και 2 δεν εκδίδονται από το κράτος μέλος καταγωγής ή προέλευσης του δικαιούχου, αντικαθίστανται από ένορκο δήλωση -ή, στα κράτη μέλη όπου δεν προβλέπεται ένορκος δήλωση, από επίσημη δήλωση- του ενδιαφερόμενου ενώπιον αρμόδιας δικαστικής ή διοικητικής αρχής ή, ενδεχομένως, συμβολαιογράφου στο εν λόγω κράτος μέλος 7 η εν λόγω αρχή ή ο συμβολαιογράφος εκδίδει βεβαίωση που πιστοποιεί την ένορκο ή την επίσημη δήλωση. Η δήλωση περί μη κήρυξης πτώχευσης μπορεί επίσης να γίνει ενώπιον αρμόδιου επαγγελματικού ή εμπορικού φορέα του εν λόγω κράτους μέλους.

4. Όταν ένα κράτος μέλος υποδοχής απαιτεί την προσκόμιση αποδείξεων περί της χρηματοοικονομικής επάρκειας, το εν λόγω κράτος μέλος θεωρεί τις βεβαιώσεις που χορηγούν οι τράπεζες του κράτους μέλους καταγωγής ή προέλευσης του δικαιούχου ως ισοδύναμες με τις βεβαιώσεις που χορηγούνται στο έδαφός του.

5. Όταν ένα κράτος μέλος υποδοχής απαιτεί, από τους υπηκόους του που επιθυμούν να ασκήσουν οιαδήποτε από τις δραστηριότητες που αναφέρονται στο άρθρο 1 παράγραφος 2, να προσκομίσουν απόδειξη ότι καλύπτονται από ασφάλεια κατά των περιουσιακών κινδύνων που απορρέουν από την επαγγελματική τους ευθύνη, το εν λόγω κράτος δέχεται τις βεβαιώσεις που χορηγούν οι ασφαλιστικές επιχειρήσεις των λοιπών κρατών μελών ως ισοδύναμες με τις βεβαιώσεις που χορηγούνται στο έδαφός του. Οι εν λόγω βεβαιώσεις πρέπει να διευκρινίζουν ότι ο ασφαλιστής έχει συμμορφωθεί με τις ισχύουσες νομοθετικές και κανονιστικές διατάξεις του κράτους μέλους υποδοχής σε ό,τι αφορά τις λεπτομέρειες και την έκταση της εν λόγω κάλυψης.

6. Τα έγγραφα που αναφέρονται στις παραγράφους 1, 2, 3 και 5 πρέπει να έχουν εκδοθεί το πολύ τρεις μήνες πριν από την ημερομηνία προσκόμισής τους.

ΤΙΤΛΟΣ V Διαδικαστικές διατάξεις

Άρθρο 10

1. Τα κράτη μέλη ορίζουν, εντός της προθεσμίας που προβλέπεται στο άρθρο 14, τις αρμόδιες αρχές και τους αρμόδιους φορείς για την έκδοση των βεβαιώσεων που αναφέρονται στο άρθρο 8 και στο άρθρο 9 παράγραφοι 1, 2 και 3 και ενημερώνουν αμέσως τα υπόλοιπα κράτη μέλη και την Επιτροπή.

2. Κάθε κράτος μέλος μπορεί να ορίσει έναν συντονιστή για τις διαστηριότητες των αναφερόμενων στην παράγραφο 1 αρχών και φορέων στην ομάδα συντονισμού που έχει συσταθεί με το άρθρο 9 παράγραφος 2 της οδηγίας 89/48/ΕΟΚ. Τα καθήκοντα της ομάδας συντονισμού είναι επίσης τα ακόλουθα:

- διευκόλυνση της εφαρμογής της παρούσας οδηγίας,

- συγκέντρωση όλων των χρήσιμων πληροφοριών για την εφαρμογή της στα κράτη μέλη, και ειδικότερα συλλογή και σύγκριση πληροφοριών σχετικά με τα διάφορα επαγγελματικά προσόντα στους τομείς δραστηριότητας που εμπίπτουν στο πεδίο εφαρμογής της παρούσας οδηγίας.

ΤΙΤΛΟΣ VI Τελικές διατάξεις

Άρθρο 11

1. Οι οδηγίες που παρατίθενται στο παράρτημα Β καταργούνται.

2. Οι παραπομπές στις καταργηθείσες οδηγίες θεωρούνται ως παραπομπές στην παρούσα οδηγία.

Άρθρο 12

Από την 1η Ιανουαρίου 2001 τα κράτη μέλη κοινοποιούν, κάθε δύο χρόνια, στην Επιτροπή έκθεση σχετικά με την εφαρμογή του θεσπισθέντος συστήματος.

Εκτός από τις γενικές παρατηρήσεις, η έκθεση αυτή περιλαμβάνει στατιστικό δελτίο σχετικά με τις αποφάσεις που έχουν ληφθεί, καθώς και περιγραφή των κυριότερων προβλημάτων που απορρέουν από την εφαρμογή της παρούσας οδηγίας.

Άρθρο 13

Το αργότερο πέντε έτη μετά την ημερομηνία που αναφέρεται στο άρθρο 14, η Επιτροπή υποβάλει έκθεση στο Ευρωπαϊκό Κοινοβούλιο και στο Συμβούλιο για την πορεία της εφαρμογής της παρούσας οδηγίας, και ιδίως του άρθρου 5, στα κράτη μέλη.

Μετά την πραγματοποίηση όλων των απαραίτητων ακροάσεων, ιδίως των συντονιστών, η Επιτροπή υποβάλλει τα συμπεράσματά της όσον αφορά πιθανές τροποποιήσεις της υφιστάμενης ρύθμισης. Εάν χρειάζεται, η Επιτροπή υποβάλλει ταυτόχρονα προτάσεις για τη βελτίωση των ρυθμίσεων με σκοπό τη διευκόλυνση της ελεύθερης κυκλοφορίας των προσώπων, του δικαιώματος εγκατάστασης και της ελεύθερης παροχής υπηρεσιών.

Άρθρο 14

1. Τα κράτη μέλη θεσπίζουν τις αναγκαίες νομοθετικές, κανονιστικές ή διοικητικές διατάξεις για τη συμμόρφωση με την παρούσα οδηγία πριν από . . . (9). Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 15

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 16

Η παρούσα οδηγία απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 115 της 19.4.1996, σ. 16 και

ΕΕ C 264 της 30.8.1997, σ. 5.

(2) ΕΕ C 295 της 7.10.1996, σ. 43.

(3) Γνώμη του Ευρωπαϊκού Κοινοβουλίου της 20ής Φεβρουαρίου 1997 (ΕΕ C 85 της 17.3.1997, σ. 116), κοινή θέση του Συμβουλίου της 29ης Ιουνίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 19 της 24.1.1989, σ. 16.

(5) ΕΕ L 209 της 24.7.1992, σ. 25 7 οδηγία όπως τροποποιήθηκε τελευταία από την οδηγία 97/38/ΕΚ της Επιτροπής (ΕΕ L 184 της 12.7.1997, σ. 31).

(6) Οδηγία 77/452/ΕΟΚ του Συμβουλίου, της 27ης Ιουνίου 1977, περί αμοιβαίας αναγνώρισης των διπλωμάτων, πιστοποιητικών και άλλων τίτλων νοσοκόμου υπεύθυνου για γενική περίθαλψη και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ L 176 της 15.7.1997, σ. 1) 7 οδηγία όπως τροποποιήθηκε τελευταία από την οδηγία 90/658/ΕΚ (ΕΕ L 353 της 17.12.1990, σ. 73).

(7) ΕΕ 2 της 15.1.1962, σ. 32/62.

(8) ΕΕ 2 της 15.1.1962, σ. 36/62.

(9) 24 μήνες από την έναρξη ισχύος της.

ΠΑΡΑΡΤΗΜΑ Α

ΤΜΗΜΑ 1 ΔΡΑΣΤΗΡΙΟΤΗΤΕΣ ΣΥΝΔΕΟΜΕΝΕΣ ΜΕ ΤΙΣ ΚΑΤΗΓΟΡΙΕΣ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ

Κατάλογος I Κλάσεις συμπεριλαμβανόμενες στην οδηγία 64/427/ΕΟΚ, όπως τροποποιήθηκε από την οδηγία 69/77/ΕΟΚ και στις οδηγίες 68/366/ΕΟΚ, 75/368/ΕΟΚ, 75/369/ΕΟΚ

1 Οδηγία 64/427/ΕΟΚ (οδηγία ελευθέρωσης 64/429/ΕΟΚ) Ονοματολογία ΟΒΕΚ (αντιστοιχεί στις κλάσεις 23-40 ΔΤΤΒ)

>ΘΕΣΗ ΠΗΝΑΚΑ>

2 Οδηγία 68/366/ΕΟΚ (οδηγία ελευθέρωσης 68/365/ΕΟΚ) Ονοματολογία ΟΒΕΚ

>ΘΕΣΗ ΠΗΝΑΚΑ>

3 Οδηγία 75/368/ΕΟΚ (δραστηριότητες προβλεπόμενες στο άρθρο 5 παράγραφος 1) Ονοματολογία ΔΤΤΒ

>

ΘΕΣΗ ΠΗΝΑΚΑ>

4 Οδηγία 75/369/ΕΟΚ άρθρο 6 (όταν η δραστηριότητα θεωρείται βιομηχανική ή βιοτεχνική) Ονοματολογία ΔΤΤΒ

Άσκηση κατά πλανόδιο τρόπο των ακόλουθων:

α) αγορά και πώληση εμπορευμάτων:

- από τους πλανόδιους εμπόρους (ex ομάδα 612 ΔΤΤΒ),

- στις στεγασμένες αγορές εκτός των μονίμων στο έδαφος εγκατεστημένων και στις υπαίθριες αγορές 7

β) οι δραστηριότητες που αποτελούν το αντικείμενο μεταβατικών μέτρων που έχουν ήδη υιοθετηθεί αλλά που αποκλείουν ρητά την κατά πλανόδιο τρόπο άσκηση των εν λόγω δραστηριοτήτων ή δεν την αναφέρουν.

Κατάλογος ΙΙ Οδηγία 82/470/ΕΟΚ (άρθρο 6 παράγραφος 3)

Ομάδες 718 και 720 της ονοματολογίας ΔΤΤΒ:

Οι δραστηριότητες αυτές συνίστανται κυρίως:

- στην οργάνωση, παρουσίαση και πώληση κατ' αποκοπή ή με προμήθεια, των μεμονωμένων ή συνδυασμένων τμημάτων ενός ταξιδίου ή μιας διαμονής (μεταφορά, παροχή στέγης, τροφή, εκδρομές κ.λπ.), ανεξαρτήτως της αιτίας της μετακινήσεως [άρθρο 2 σημείο Β στοιχείο α)].

Κατάλογος III Οδηγία 82/489/ΕΟΚ

>ΘΕΣΗ ΠΗΝΑΚΑ>

Κατάλογος IV Οδηγία 82/470/ΕΟΚ (άρθρο 6 παράγραφος 1)

Ομάδες 718 και 720 ονοματολογία ΔΤΤΒ:

Οι δραστηριότητες αυτές συνίστανται ιδίως:

- στη διενέργεια διαμεσολαβητικών πράξεων μεταξύ των ασκούντων επιχειρήσεις παντός είδους μεταφορών και των ατόμων που αποστέλλουν ή δέχονται αποστολές εμπορευμάτων, καθώς και στην πραγματοποίηση διαφόρων συναφών εργασιών:

αα) με τη σύναψη συμβάσεων με τους επιχειρηματίες μεταφορών για λογαριασμό των εντολέων τους 7

ββ) με την επιλογή του είδους της μεταφοράς, της επιχειρήσεως και του δρομολογίου, που θεωρούνται συμφερότεροι για τον εντολέα 7

γγ) με την προετοιμασία της μεταφοράς από τεχνική άποψη (π.χ. συσκευασία απαραίτητη για τη μεταφορά), με την πραγματοποίηση διαφόρων δευτερευουσών εργασιών κατά τη διάρκεια της μεταφοράς (π.χ. με την εξασφάλιση του ανεφοδιασμού σε πάγο των ψυκτικών βαγονιών) 7

δδ) με τη διεκπεραίωση των διατυπώσεων που συνδέονται με τη μεταφορά, όπως η σύνταξη της φορτωτικής 7 με το συνδυασμό ή το διαχωρισμό των αποστολών 7

εε) με το συντονισμό των διαφόρων φάσεων μιας μεταφοράς, εξασφαλίζοντας τη διαμετακόμιση, την επαναποστολή, τη μεταφόρτωση και τις διάφορες τερματικές εργασίες 7

στ) με την παροχή φορτίου στους μεταφορείς και μεταφορικών δυνατοτήτων στα άτομα που αποστέλλουν ή δέχονται αποστολές εμπορευμάτων,

- στον υπολογισμό των μεταφορικών εξόδων και τον έλεγχο του λογαριασμού των εξόδων,

- στην πραγματοποίηση ορισμένων διαβημάτων μόνιμου ή ευκαιριακού χαρακτήρα, εξ ονόματος και για λογαριασμό εφοπλιστή ή θαλάσσιου μεταφορέα (προς τις λιμενικές αρχές, τις επιχειρήσεις ανεφοδιασμού του πλοίου, κ.λπ.).

[Δραστηριότητες του άρθρου 2 σημείο Α στοιχείο α), β) ή δ)].

Κατάλογος V Οδηγίες 64/222/ΕΟΚ και 70/523/ΕΟΚ

(α) Βλέπε άρθρο 4 παράγραφος 5 στοιχείο α) της παρούσας οδηγίας Οδηγία 64/222/ΕΟΚ (οδηγία ελευθέρωσης 64/224/ΕΟΚ)

1. Επαγγελματικές δραστηριότητες διαμεσολαβητού εξουσιοδοτημένου δυνάμει μιας ή περισσοτέρων εντολών να προετοιμάζει ή να προβαίνει σε εμπορικές συναλλαγές επ' ονόματι και για λογαριασμό τρίτου.

2. Επαγγελματικές δραστηριότητες διαμεσολαβητού, ο οποίος χωρίς να έχει διαρκή εξουσιοδότηση, φέρει σ' επαφή πρόσωπα που επιθυμούν, να συμβληθούν απ' ευθείας ή προετοιμάζει τις εμπορικές συναλλαγές τους ή υποβοηθεί τη σύναψη τους.

3. Επαγγελματικές δραστηριότητες διαμεσολαβητού, ο οποίος προβαίνει επ' ονόματί του σ' εμπορικές συναλλαγές για λογαριασμό τρίτου.

4. Επαγγελματικές δραστηριότητες διαμεσολαβητού, ο οποίος πραγματοποιεί χονδρικές πωλήσεις με πλειστηριασμό για λογαριασμό τρίτου.

5. Επαγγελματικές δραστηριότητες διαμεσολαβητών που ζητούν παραγγελίες μεταβαίνοντες από οικία σε οικία.

6. Δραστηριότητες παροχής υπηρεσιών που πραγματοποιούνται κατ' επάγγελμα από μισθωτό διαμεσολαβητή στην υπηρεσία μιας ή περισσοτέρων εμπορικών, βιομηχανικών ή βιοτεχνικών επιχειρήσεων.

(β) Βλέπε άρθρο 4 παράγραφος 5 στοιχείο β) της παρούσας οδηγίας Οδηγία 70/523/ΕΟΚ

Μη μισθωτές δραστηριότητες υπαγόμενες στο χονδρικό εμπόριο άνθρακα και δραστηριότητες διαμεσολαβητού στο εμπόριο άνθρακα (ex ομάδα 6112, ονοματολογία ΔΤΤΒ)

Κατάλογος VI Οδηγίες 68/364/ΕΟΚ, 68/368/ΕΟΚ, 75/368/ΕΟΚ, 75/369/ΕΟΚ και 82/470/ΕΟΚ

1 Οδηγία 68/364/ΕΟΚ (οδηγία ελευθέρωσης 68/363/ΕΟΚ)

ex ομάδα 612 ΔΤΤΒ

Εξαιρούμενες δραστηριότητες:

>ΘΕΣΗ ΠΗΝΑΚΑ>

2 Οδηγία 68/368/ΕΟΚ (οδηγία ελευθέρωσης 68/367/ΕΟΚ) Ονοματολογία ΔΤΤΒ

ex Κλάση 85 ΔΤΤΒ:

1. Εστιατόρια και καταστήματα καταναλώσεις ποτών (ομάδα 852 ΔΤΤΒ).

2. Ξενοδοχεία επιπλωμένα και παρεμφερή καταστήματα, χώροι κατασκηνώσεως (ομάδα 853 ΔΤΤΒ).

3 Οδηγία 75/368/ΕΟΚ (άρθρο 7)

Όλες οι δραστηριότητες του παραρτήματος της οδηγίας 75/368/ΕΟΚ, εκτός των δραστηριοτήτων που αναφέρονται στο άρθρο 5 της εν λόγω οδηγίας (κατάλογος I σημείο 3 του παρόντος παραρτήματος).

>ΘΕΣΗ ΠΗΝΑΚΑ>

4 Οδηγία 75/369/ΕΟΚ (άρθρο 5)

Άσκηση κατά πλανόδιο τρόπο των ακόλουθων δραστηριοτήτων:

α) αγορά και πώληση εμπορευμάτων:

- από τους πλανόδιους εμπόρους (ex ομάδα 612 ΔΤΤΒ)

- στις στεγασμένες αγορές εκτός των μονίμων στο έδαφος εγκατεστημένων και στις υπαίθριες αγορές

β) οι δραστηριότητες που αποτελούν το αντικείμενο μεταβατικών μέτρων που έχουν ήδη υιοθετηθεί αλλά που αποκλείουν ρητά την κατά πλανόδιο τρόπο άσκηση των εν λόγω δραστηριοτήτων ή δεν την αναφέρουν

5 Οδηγία 82/470/ΕΟΚ (άρθρο 6 παράγραφος 2) [Δραστηριότητες αναφερόμενες στο άρθρο σημείο Α στοιχεία γ) και ε), σημείο Β στοιχείο δ) και σημεία Γ και Δ]

Οι δραστηριότητες αυτές συνίστανται ιδίως:

- στη μίσθωση βαγονιών ή αμαξών σιδηροδρόμου για τη μεταφορά ατόμων ή εμπορευμάτων,

- στη μεσολάβηση για την αγορά, την πώληση ή τη ναύλωση πλοίων,

- στην προεταμασία, τη διαπραγμάτευση και τη σύναψη των συμβάσεων για τη μεταφορά μεταναστών,

- στην παραλαβή κάθε είδους αντικειμένου ή εμπορεύματος για αποθήκευση, για λογαριασμό του καταθέτη, υπό τελωνειακό καθεστώς, σε αποθήκες, γενικές αποθήκες χώρους αποθηκεύσεως επίπλων, ψυκτικούς θαλάμους αποθηκεύσεως, σιρούς, κ.λπ.

- στη χορήγηση προς τον καταθέτη αποδείξεως η οποία περιγράφει το αντικείμενο ή το εμπόρευμα που έγινε δεκτό προς αποθήκευση,

- στην παροχή εκτάσεων, τροφής και χώρων για την πώληση ζώων που έχουν δοθεί για προσωρινή φύλαξη, είτε πριν από την πώληση, είτε κατά τη μετακόμιση προς ή από την αγορά,

- στη διενέργεια του ελέγχου ή της τεχνικής πραγματογνωμοσύνης των αυτοκινήτων,

- στη μέτρηση, ζύγιση, ογκομετρική εκτίμηση των εμπορευμάτων.

ΤΜΗΜΑ 2 ΔΡΑΣΤΗΡΙΟΤΗΤΕΣ ΑΛΛΕΣ ΑΠΟ ΕΚΕΙΝΕΣ ΠΟΥ ΠΡΟΒΛΕΠΟΝΤΑΙ ΣΤΟ ΤΜΗΜΑ 1

1 Οδηγίες 63/261/ΕΟΚ, 63/262/ΕΟΚ, 65/1/ΕΟΚ, 67/530/ΕΟΚ, 67/531/ΕΟΚ, 67/532/ΕΟΚ, 68/192/ΕΟΚ, 68/415/ΕΟΚ και 71/18/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

2 Οδηγία 63/607/ΕΟΚ (Κινηματογραφικές ταινίες)

3 Οδηγία 64/223/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

4 Οδηγία 64/428/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

5 Οδηγία 65/264/ΕΟΚ (Κινηματογράφος)

6 Οδηγία 66/162/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

7 Οδηγία 67/43/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

8 Οδηγία 67/654/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

9 Οδηγίες 68/369/ΕΟΚ και 70/451/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

10 Οδηγία 69/82/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

11 Οδηγία 70/522/ΕΟΚ Ονοματολογία ΔΤΤΒ

>ΘΕΣΗ ΠΗΝΑΚΑ>

ΠΑΡΑΡΤΗΜΑ Β

ΚΑΤΑΡΓΟΥΜΕΝΕΣ ΟΔΗΓΙΕΣ

Τμήμα 1: Οδηγίες ελευθέρωσης

>ΘΕΣΗ ΠΗΝΑΚΑ>

Τμήμα 2: Οδηγίες περί μεταβατικών μέτρων

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 9 Φεβρουαρίου 1996, η Επιτροπή υπέβαλε στο Συμβούλιο πρόταση οδηγίας για τη θέσπιση συστήματος αναγνώρισης των διπλωμάτων όσον αφορά τις επαγγελματικές δραστηριότητες που καλύπτονται από τις οδηγίες ελευθέρωσης και μεταβατικών μέτρων και για τη συμπλήρωση του γενικού συστήματος αναγνώρισης των διπλωμάτων.

Η πρόταση αυτή βασίζεται στα άρθρα 49 και 57 παράγραφος 1, στο άρθρο 57 παράγραφος 2 πρώτο και τρίτο εδάφιο και στο άρθρο 66 της συνθήκης ΕΚ.

2. Το Ευρωπαϊκό Κοινοβούλιο διατύπωσε σε πρώτη ανάγνωση τη γνώμη του στις 20 Φεβρουαρίου 1997.

Η Οικονομική και Κοινωνική Επιτροπή διατύπωσε τη γνώμη της στις 10 Ιουλίου 1996.

Λαμβάνοντας υπόψη αυτές τις γνώμες, η Επιτροπή υπέβαλε τροποποιημένη πρόταση στις 16 Ιουλίου 1997.

3. Στις 29 Ιουνίου 1998, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

II. ΣΤΟΧΟΣ ΤΗΣ ΠΡΟΤΑΣΗΣ

Στόχος της πρότασης αυτής είναι η καθιέρωση μηχανισμού για την αναγνώριση των διπλωμάτων σχετικά με επαγγελματικές δραστηριότητες που δεν καλύπτονται από το γενικό σύστημα. Ο μηχανισμός αυτός θα επιτρέπει στους διακινούμενους να ζητούν την αναγνώριση των διπλωμάτων τους ακόμη και εάν δεν έχουν την απαιτούμενη επαγγελματική πείρα ώστε να επικαλεσθούν οδηγία περί μεταβατικών μέτρων.

Η πρόταση επίσης αποσκοπεί να αναμορφώσει τις κύριες διατάξεις των οδηγιών «μεταβατικών μέτρων» και «ελευθέρωσης» σχετικά ιδίως με το εμπόριο, τη βιομηχανία και τις βιοτεχνίες καθώς και να αποσαφηνίσει και να απλοποιήσει την κοινοτική νομοθεσία στον τομέα αυτό.

III. ΚΟΙΝΗ ΘΕΣΗ

1. Γενικές παρατηρήσεις

Η κοινή θέση του Συμβουλίου είναι σύμφωνη με την πρόταση της Επιτροπής, όπως εκτίθεται στο μέρος II ανωτέρω. Εντούτοις, το Συμβούλιο επέφερε ορισμένες τροποποιήσεις στην πρόταση, ιδίως προκειμένου η κοινή του θέση να αντικατοπτρίζει πιστότερα τα συστήματα επαγγελματικής εκπαίδευσης όλων των κρατών μελών, και ειδικότερα τις πλέον πρόσφατες τάσεις στον τομέα αυτόν.

Το Συμβούλιο δέχθηκε τις περισσότερες τροπολογίες του Ευρωπαϊκού Κοινοβουλίου από την πρώτη ανάγνωση (1).

2. Ειδικές παρατηρήσεις

Οι τροποποιήσεις που επέφερε το Συμβούλιο στην πρόταση της Επιτροπής, πέραν των τροπολογιών του Ευρωπαϊκού Κοινοβουλίου, συνοψίζονται κατωτέρω.

i) Επιλογή του αντισταθμιστικού μέτρου από το κράτος μέλος υποδοχής (άρθρο 3 παράγραφος 1)

Στην προτελευταία φράση αυτής της παραγράφου, για λόγους σαφήνειας και νομικής ασφάλειας, το Συμβούλιο θέλησε να διευκρινίσει ότι, στο πλαίσιο της αναγνώρισης των διπλωμάτων, επαφίεται στο κράτος μέλος υποδοχής να επιλέξει το μέτρο (περίοδος πρακτικής άσκησης προσαρμογής ή εξέταση καταλληλότητας) που προσφέρεται στον διακινούμενο για να αντισταθμίσει τις ελλείψεις της κατάρτισής του.

Προσετέθη μια τελευταία φράση προκειμένου να λαμβάνονται υπόψη, στο μέτρο του δυνατού, οι προτιμήσεις του ενδιαφερόμενου.

ii) Συμπληρώσεις του άρθρου 4 ώστε να λαμβάνονται υπόψη τα συστήματα επαγγελματικής εκπαίδευσης που βασίζονται μάλλον στην αξιολόγηση των ικανοτήτων παρά στη διάρκεια της κατάρτισης (νέα άρθρα 5 και 6)

Το άρθρο 4 κωδικοποιεί τις οδηγίες μεταβατικών μέτρων και ελευθέρωσης όσον αφορά την αναγνώριση επαγγελματικών προσόντων βάσει της επαγγελματικής εμπειρίας που έχει αποκτηθεί σε άλλο κράτος μέλος. Συχνά, στο άρθρο αυτό, προβλέπεται η δυνατότητα της πρόσβασης σε ορισμένες δραστηριότητες στους διακινούμενους που έχουν ασκήσει μια δραστηριότητα μετά από σχετική εκπαίδευση. Κάθε φορά αναφέρονται ρητώς η διάρκεια της εμπειρίας και της εκπαίδευσης.

Το άρθρο αυτό, όμως, το οποίο υπάρχει ήδη στις οδηγίες μεταβατικών μέτρων και ελευθέρωσης, δεν λαμβάνει υπόψη του τα συστήματα ορισμένων κρατών μελών που αναγνωρίζουν τα επαγγελματικά προσόντα περισσότερο βάσει των ικανοτήτων που αποκτήθηκαν παρά βάσει της διάρκειας της εκπαίδευσης. Τα συστήματα αυτά συχνά προβλέπουν εκπαίδευση μικρότερης διάρκειας απ' ότι τα άλλα συστήματα. Πρέπει επίσης να σημειωθεί ότι οι νέες τάσεις στον τομέα της επαγγελματικής κατάρτισης δίνουν κυρίως την έμφαση στις αποκτηθείσες ικανότητες. Εν συμπεράσματι, στο σύστημα των οδηγιών περί μεταβατικών μέτρων και ελευθέρωσης υπήρχε ένα κενό.

Για να καλυφθεί αυτό το κενό, το Συμβούλιο προσέθεσε τα νέα άρθρα 5 και 6:

- το άρθρο 5 δίνει στα κράτη μέλη τη δυνατότητα να εξομοιώνουν προς τα διπλώματα που επισφραγίζουν δύο ή τρία έτη εκπαίδευσης, τα οποία απαιτεί το άρθρο 4, τα πιστοποιητικά που χορηγούνται βάσει των ικανοτήτων που αποκτήθηκαν, υπό τον όρο ότι οι ικανότητες αυτές είναι ισοδύναμες προς δύο ή τρία έτη εκπαίδευσης, ανάλογα με την περίπτωση,

- το άρθρο 6 επιτρέπει να αντισταθμίζεται η ανεπαρκής διάρκεια της εκπαίδευσης με ανάλογη επιμήκυνση της διάρκειας της επαγγελματικής εμπειρίας.

iii) Μνεία των τεχνικών καθηκόντων των ανωτέρων στελεχών [άρθρο 7 στοιχείο γ)]

Για λόγους ανταπόκρισης στην οικονομική πραγματικότητα, το Συμβούλιο προσέθεσε τις τεχνικής φύσεως αρμοδιότητες στα καθήκοντα που μπορεί να ασκεί ο διευθυντής επιχείρησης.

iv) Απαλοιφή του άρθρου 8 της πρότασης της Επιτροπής

Το Συμβούλιο αποφάσισε να μεταφέρει αυτό το άρθρο στην πρόταση οδηγίας για την τροποποίηση των οδηγιών 89/48/ΕΟΚ και 92/51/ΕΟΚ σχετικά με το γενικό σύστημα αναγνώρισης των επαγγελματικών διπλωμάτων και τη συμπλήρωση των οδηγιών 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ όσον αφορά το επάγγελμα του νοσοκόμου υπεύθυνου για γενική περίθαλψη, του οδοντίατρου, του κτηνίατρου, της μαίας, του αρχιτέκτονα, του φαρμακοποιού και του ιατρού, που καλείται εφεξής «πρόταση SLIM». Οι αιτιολογικές σκέψεις 6 και 7 αναφέρουν αυτή τη μεταφορά.

Πράγματι, η πρόταση SLIM φαίνεται πως αποτελεί τον καταλληλότερο χώρο για το πρώην άρθρο 8, το οποίο κυρίως επέφερε τροποποιήσεις στις γενικές οδηγίες, και ιδίως σε ό, τι αφορά (τους/τις) νοσοκόμους.

v) Απαλοιφή των άρθρων 9 και 10 («επιτροπολογία»)

Το Συμβούλιο δεν διατήρησε τα άρθρα 9 και 10, τα οποία προέβλεπαν διαδικασία επιτροπολογίας για την ενημέρωση των καταλόγων του παραρτήματος Α. Για λόγους νομικής ασφάλειας, το Συμβούλιο φρονεί ότι αυτή η ενημέρωση πρέπει να γίνεται με τη θέσπιση οδηγιών και, επομένως, να αποτελεί αντικείμενο διαδικασίας συναπόφασης.

vi) Δυνατότητα να ορισθεί ένας επιπλέον συντονιστής (άρθρο 10 παράγραφος 2 πρώτο εδάφιο)

Προβλέπεται ότι η ομάδα συντονισμού της οδηγίας 89/48/ΕΟΚ επιφορτίζεται επίσης με την παρούσα οδηγία. Το Συμβούλιο έκρινε σκόπιμο να δώσει τη δυνατότητα, στα κράτη μέλη που το επιθυμούν, να ορίσουν έναν ακόμη συντονιστή στο πλαίσιο αυτής της ομάδας, προκειμένου να χρησιμοποιούνται επωφελώς οι γνώσεις που αποκτώνται από τους εμπειρογνώμονες στον ειδικό τομέα της παρούσας οδηγίας.

vii) Έκθεση σχετικά με την εφαρμογή του άρθρου 5 (άρθρο 13 πρώτο εδάφιο)

Στο άρθρο 13 (πρώην άρθρο 13α, το οποίο προσέθεσε το Ευρωπαϊκό Κοινοβούλιο), το Συμβούλιο αποφάσισε να γίνεται ειδική μνεία του άρθρου 5. Πράγματι, δεδομένου ότι το άρθρο 5 αποτελεί σημαντική καινοτομία στο σύστημα αναγνώρισης των επαγγελματικών προσόντων, είναι σκόπιμο η Επιτροπή να παρακολουθεί εκ του σύνεγγυς τη λειτουργία του και, ενδεχομένως, να υποβάλει προτάσεις με στόχο τη διευκόλυνση της ελεύθερης κυκλοφορίας των προσώπων που κατέχουν πιστοποιητικά του τύπου που ορίζεται στο άρθρο 5.

IV. ΣΥΜΠΕΡΑΣΜΑΤΑ

Το Συμβούλιο εκτιμά ότι όλες οι τροποποιήσεις της πρότασης της Επιτροπής ανταποκρίνονται στους στόχους της προτεινόμενης οδηγίας. Η κοινή θέση δέχεται κατ' ουσίαν όλες τις τροπολογίες του Ευρωπαϊκού Κοινοβουλίου, οι οποίες ενσωματώθηκαν στην τροποποιημένη πρόταση της Επιτροπής, εκτός της σχετικής με το άρθρο 9 που διεγράφη. Η σημαντικότερη αλλαγή της κοινής θέσης σε σχέση με την αρχική πρόταση της Επιτροπής είναι η προσθήκη των άρθρων 5 και 6, η οποία υπαγορεύθηκε από την ίδια φροντίδα να διευκολυνθεί η ελευθερία της κυκλοφορίας των προσώπων, που βρίσκεται στη βάση της πρότασης της Επιτροπής.

(1) Σημειωτέον ότι απαλείφθηκε το άρθρο 9 για το οποίο υπήρχε τροπολογία του Ευρωπαϊκού Κοινοβουλίου [βλέπε σημείο 2 στοιχείο v) κατωτέρω].